CELEX: 62014FN0029
Language: el
Date: 2014-03-28 00:00:00
Title: Υπόθεση F-29/14: Προσφυγή της 28ης Μαρτίου 2014 — ΖΖ κατά Επιτροπής

16.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/44
            
         Προσφυγή της 28ης Μαρτίου 2014 — ΖΖ κατά Επιτροπής
   (Υπόθεση F-29/14)
   2014/C 184/74
   Γλώσσα διαδικασίας: η γαλλική
   
      Διάδικοι
   
   
      Προσφεύγων: ΖΖ (εκπρόσωπος: L. Vogel, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση των αποφάσεων του Γραφείου Διαχειρίσεως και Εκκαθαρίσεως Ατομικών Δικαιωμάτων, με τις οποίες ακυρώθηκαν και αντικαταστάθηκαν οι αρχικές προτάσεις περί μεταφοράς των συνταξιοδοτικών δικαιωμάτων που είχαν κτηθεί πριν την ανάληψη καθηκόντων στο Ευρωπαϊκό Κοινοβούλιο, κατόπιν της μετατάξεως του προσφεύγοντος στην Επιτροπή.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει την απόφαση που εξέδωσε η ΑΔΑ στις 18 Δεκεμβρίου 2013, κοινοποιήθηκε στον προσφεύγοντα στις 19 Δεκεμβρίου 2013 και με την οποία απορρίφθηκαν οι διοικητικές ενστάσεις που είχε υποβάλει στις 9 Σεπτεμβρίου 2013 ο προσφεύγων κατά των αποφάσεων του Γραφείου Διαχειρίσεως και Εκκαθαρίσεως Ατομικών Δικαιωμάτων της 10ης Ιουνίου 2013·
            
         
               —
            
            
               εφόσον παρίσταται ανάγκη, να ακυρώσει και τις ως άνω αποφάσεις που εξέδωσε το Γραφείο Διαχειρίσεως και Εκκαθαρίσεως Ατομικών Δικαιωμάτων στις 10 Ιουνίου 2013 και κατά των οποίων είχαν υποβληθεί οι διοικητικές ενστάσεις του προσφεύγοντος·
            
         
               —
            
            
               να καταδικάσει την καθής στα δικαστικά έξοδα, κατ’ εφαρμογήν του άρθρου 87 του Κανονισμού Διαδικασίας, καθώς και στα αναγκαία και απαραίτητα έξοδα στα οποία υποβλήθηκε ο προσφεύγων, ιδίως δε στα έξοδα μετακινήσεως και διαμονής και στα έξοδα αμοιβής δικηγόρων, κατ’ εφαρμογήν του άρθρου 91, β', του ιδίου κανονισμού.